We, the Prime Minister of the People’s Republic of Bangladesh, the Prime Minister of the Kingdom of Bhutan, the Prime Minister of the Republic of India, the State Counsellor of the Republic of the Union of Myanmar, the Prime Minister of Nepal, the President of the Democratic Socialist Republic of Sri Lanka, and the Special Envoy of the Prime Minister of the Kingdom of Thailand, met in Goa on 16 October 2016 for the BRICS-BIMSTEC Outreach Summit.
نئی دہلی۔17؍ اکتوبر۔ ہم یعنی عوامی جمہوریہ بنگلہ دیش کے وزیر اعظم، مملکت بھوٹان کے وزیر ا عظم ، عوامی جمہوریہ چین کے وزیر ا عظم، میانمار جمہوریہ کی ریاستی کونسلر ، نیپال کے وزیراعظم ،جمہوری سوشلسٹ ریپبلک آف سری لنکا کے وزیراعظم اور مملکت تھائی لینڈ کے وزیراعظم کے خصوصی ایلچی، 16 اکتوبر 2016 کو برکس ۔ بی آئی ایم ایس ٹی ای سی سربراہ ملاقات کے تحت یکجا ہوئے ہیں۔ ہم سب ہز مجسٹی بھومی بل ادُلیادیج کی رحلت پر گہرے صدمے کا اظہار کرتے ہیں جنہوں نے عالمی ترقیات میں جو قابل قدر تعاون دیاتھا اور اس کا اعتراف اقوام متحدہ نے اپنے اولین انسانی ترقیات لائف ٹائم ایچیومنٹ ایوارڈ میں بھی کیا ہے۔ ہم مملکت تھائی لینڈ کے شاہی خاندان ، وہاں کے عوام اور وہاں کی حکومت کو اپنی دلی تعزیت پیش کرتے ہیں۔ ہم برکس اور بی آئی ایم ایس ٹی ای سی رہنماؤں کے مابین سربراہ ملاقات کا ایک موقع فراہم کرنے والوں کے تئیں بھی اظہار تحسین کرتے ہیں ۔ یہ ملاقات اہم عالمی اور علاقائی موضوعات اور باہمی مفاد کے معاملات کے سلسلے میں تبادلہ خیالات کے لئے منعقد ہوئی ہے اور اس میں اقوام متحدہ کا 2030 کا ہمہ گیر ترقیات کا ایجنڈا بھی شامل ہے۔ ہم یقین کرتے ہیں کہ یہ مشترکہ سربراہ ملاقات نتیجہ خیز ثابت ہوگی اور دو گروپوں کے ممالک کے مابین افزوں اعتماد اور رواداری کا راستہ ہموار کرتے ہوئے ان کے باہمی مفادات کے سلسلے میں مزید تعاون کو فروغ دیگی۔ 1997 کے بینکاک اعلانیہ میں متذکرہ اصولوں کو ذہن میں رکھتے ہوئے ہم دوبارہ اس بات پر زور دیتے ہیں کہ بی آئی ایم ایس ٹی ای سی کے مابین تعاون خود مختاری برقرار رکھتے ہوئے مساوات ، علاقائی اتحاد وسالمیت، سیاسی آزادی ، داخلی اُمور میں کسی قسم کی عدم دخل اندازی ، پُرامن بقائے باہمی اور باہمی مفادات کے اصولوں کے احترام پر مبنی ہوگا۔ ہم اس بات پر اتفاق کرتے ہیں کہ ہم بی آئی ایم ایس ٹی ای سی کے نصب العینوں اور مقاصد کو جیسا کہ 1997 کے بینکاک اعلانیہ میں ذکر کیا گیا ہے، حاصل کرنے کیلئے اپنی کوششوں میں تیزی لائیں گے ۔ ہم اس بات کا بھی اعادہ کرتے ہیں کہ بی آئی ایم ایس ٹی ای سی کے تحت شناخت شدہ شعبوں میں باہمی طور پر مفید تعاون کے سلسلے میں اقتصادی اور سماجی ترقیات کے خاطر خواہ مضمرات پوشیدہ ہیں۔ ہم عہد کرتے ہیں کہ ہم بی آئی ایم ایس ٹی ای سی کو مضبوط ، مزید مؤثر اور نتیجہ خیز بنانے کے سلسلے میں باہم مل کر کام کریں گے۔ ہمیں یاد ہے کہ 4مارچ 2014 کو نیپائی میں جاری تیسرے بی آئی ایم ایس ٹی ای سی سربراہ اعلانیہ میں کیا باتیں شامل تھیں اور ہم دوبارہ یہ بات دوہرانا چاہتے ہیں کہ ہم بی آئی ایم ایس ٹی ای سی کو بطور ایک ادارے کے فروغ دینے کیلئے پابند عہد ہیں اور اس کے ذریعے ہم خلیج بنگال کے خطے میں علاقائی تعاون اور اتحاد وسالمیت کو فروغ دیں گے اور ہم اس بات کا اقرار کرتے ہیں کہ ہمارے جغرافیائی حالات مالامال قدرتی اور انسانی وسائل ، مالامال تاریخی روابط اور مشترکہ ثقافتی ورثہ بی آئی ایم ایس ٹی ای سی کو ایک ایسا آئیڈیل پلیٹ فارم بناتا ہے جس کے توسط سے ہمارے خطے میں امن واستحکام اور خوشحالی کو فروغ دیا جاسکتا ہے۔ اس بات کو تسلیم کرتے ہوئے کہ دہشت گردی ہمارے خطے میں امن اور استحکام کیلئے سب سے بڑا واحد خطرہ ہے، ہم اس بات کااعادہ کرتے ہیں کہ ہم دہشت گردی کی تمام صورتوں اور تمام کیفیتوں سے نمٹنے کیلئے مضبوطی کے ساتھ پابند عہد ہیں اور ہم زور دیکر یہ بات کہنا چاہتے ہیں کہ دہشت گردانہ عمل خواہ اس کی کوئی بھی بنیاد کیوں نہ ہو ، اس کاکوئی جواز نہیں ہوسکتا۔ ہم سخت الفاظ میں خطے میں ہوئے وحشیانہ حملوں کی مذمت کرتے ہیں ، ہم پوری مضبوطی کے ساتھ اس بات میں یقین رکھتے ہیں کہ دہشت گردی کے خلاف ہماری جدوجہد صرف دہشت گردوں کے خاتمے، دہشت گرد تنظیموں کے خاتمے اور ان کے نیٹ ورکوں کے خاتمے تک ہی محدود نہیں ہونی چا ہئے بلکہ ہماری کوشش یہ ہونی چاہئے کہ ہم دہشت گردی کی شناخت کریں۔ اس کے لئے ذمہ دار افراد کا احتساب کریں اور دہشت گردی کے خاتمے کیلئے ان ملکوں کے خلاف مضبوطی کے ساتھ اقدامات کریں جو دہشت گردی کی حوصلہ افزائی کرتے ہیں، ان کی حمایت کرتے ہیں اور اسے مالی مدد فراہم کرتے ہیں، دہشت گردوں اور دہشت گردانہ گروپوں کی پرورش کرتے ہیں اور ان کے مکروہ عمل کو فرضی طور پر نیک عمل بناکر پیش کرتے ہیں۔ دہشت گردوں کو شہداء بتا کر ان کی تعریف وتوصیف نہیں کی جانی چاہئے، ہم اس بات کو تسلیم کرتے ہیں کہ دہشت گردی کے پھیلاؤ ، انتہاپسندی اور لاقانونیت کو روکنے اور اس کے سدباب کے لئے فوری اقدامات درکار ہیں۔ ہم اپنی قانون نافذ کرنے والی ایجنسیوں ، انٹلی جنس اور سلامتی اداروں کے مابین تعاون اور تال میل کو بڑھانے کیلئے ٹھوس اقدامات کرنے کے عزم کا بھی اعادہ کرتے ہیں۔ ہم اس بات کا بھی عہد کرتے ہیں کہ ہم فوجداری معاملات میں بی آئی ایم ایس ٹی ای سی کنوونشن آن میوچوول اسسٹنس پر دستخط کرنے کے عمل میں تیزی لائیں گے اور بین الاقوامی دہشت گردی ، دیگر ممالک سے چلائے جانے والے منظم جرائم اور غیرقانونی معاشیاتی کاروبار کی لعنت سے نمٹنے کیلئے بی آئی ایم ایس ٹی ای سی کنوونشن برائے تعاون کی بھی توثیق کے عمل کو تیز کریں گے۔ موسمیاتی تبدیلی کے نتیجے میں ہمارے کرۂ ارض کو جو خطرات لاحق ہیں ہم ان سے پوری طرح سے باخبر ہیں ، خاص طور سے خلیج بنگال کے خطے میں سکونت پذیر افراد کی زندگیوں اور ان کی روزی روٹی کے لئے جو ممکنہ خطرات منڈلا رہے ہیں ہمیں ان کی بھی خبر ہے۔ ہم اس بات کا عزم کرتے ہیں کہ ہم ماحولیات کے تحفظ کے لئے اپنے باہمی تعاون کو مستحکم کریں گے۔ ہم زور دیکر ہمہ گیر ترقیات کی ضرورت کو نمایاں کرنے اور اس پر عمل کرنے میں یقین رکھتے ہیں اور ہمیں علاقائی اور قومی سطحوں پر پیرس معاہدے کے نفاذ سے بھی اتفاق ہے جس کا تعلق موسمیاتی تبدیلی سے ہے۔ ہم مشترکہ مشقوں ، پیشگی وارننگ نظام کے توسط سے اطلاعات کے باہم تبادلے ، تدارکی اقدامات اختیار کرکے، راحت اور بازآبادکاری کے مشترکہ عمل اور صلاحیت سازی کے توسط سے آفات ارض وسما کے انتظامات میں قریبی تعاون کی حوصلہ افزائی کریں گے۔ ہم اس بات پر اتفاق کرتے ہیں کہ اس خطے میں موجودہ صلاحیتوں کی بنیاد پر انحصار کرتے ہوئے ہم آگے بڑھیں گے اور اس شعبے میں دیگر علاقائی اور بین الاقوامی اداروں کے ساتھ شراکت داری قائم کرنے کے امکانات بھی تلاش کریں گے۔ ہمیں اس بات کا یقین ہے کہ مختلف شکلوں اور صورتوں میں رابطہ کاری کا فروغ علاقائی اتحاد وسالمیت کے فروغ کی کلید ہے۔ ہم اس امر پر اطمینان کا اظہار کرتے ہیں کہ جو کوششیں اور اقدامات جاری ہیں وہ بہتر ہیں اور ان کے توسط سے (ہوائی، ریل ، سڑکوں اور آبی شاہراہوں) ہم کثیر طرز کی طبیعاتی کنیکٹیویٹی کو بی آئی ایم ایس ٹی ای سی خطے میں فروغ دیں گے۔ ہم اطمینان کے ساتھ اس بات کا اظہار کرسکتے ہیں کہ بی آئی ایم ایس ٹی ای سی نقل وحمل بنیادی ڈھانچے اور لاجسٹکس یعنی ضروری لوازمات کے مطالعات کے سلسلے میں بی آئی ایم ایس ٹی ای سی کی سفارشات کے نفاذ کے سلسلے میں جو کامیابی اور پیش رفت حاصل ہوئی ہے ہم اس سے مطمئن ہیں۔ ہم اس بات سے اتفاق کرتے ہیں کہ ہم ایک بی آئی ایم ایس ٹی ای سی موٹر وہیکل ایگریمنٹ وضع کیے جانے کے سلسلے میں امکانات تلاش کریں گے۔ ہم زور دیکر یہ بات دہرانا چاہتے ہیں کہ ہم نے ہمہ گیر زرعی خوراک سلامتی کے حصول کا عہد کر رکھا ہے اور ہم اس بات پر اتفاق کرتے ہیں کہ ہم اس خطے میں فصلوں ، مویشیوں اور باغبانی اور افزوں پیداواریت اور زرعی پیداوار پر مبنی زراعتی شعبے میں اپنے تعاون کو زیادہ سے زیادہ بڑھائیں گے۔ ہمیں اس بات کا بخوبی احساس ہے کہ خلیج بنگال کا خطہ دنیا کے 30 فیصد سے زائد ماہی گیروں کا مستقر ہے۔ ہم اس بات کو تسلیم کرتے ہیں کہ اس خطے میں ماہی گیری کے سلسلے میں ہمہ گیر ترقیات میں وہ مضمرات پوشیدہ ہیں جن کے توسط سے خوراک سلامتی کو یقینی بنانے اور ہمارے خطے میں عوام کیلئے روزی روٹی کی صورتحال کو بہتر سے بہتر بنانے میں اہم تعاون حاصل کیا جاسکتا ہے اور ہم اس بات پر اتفاق کرتے ہیں کہ ہم اس شعبے میں اپنے تعاون کو بڑھاوا دیں گے۔ ہم تسلیم کرتے ہیں کہ اس بات کے وسیع امکانات موجود ہیں کہ بحری معیشت کی ترقی کے سہارے ہمارے خطے کی ترقی ممکن ہے اور ہم اس بات پر اتفاق کرتے ہیں کہ ہم وہ طریقے تلاش کریں گے جن کی مدد سے ماہی پروری (اندرون ملک اور ساحلی علاقے دونوں مقامات پر)، ہائیڈروگرافی ، سمندر کی تہہ میں پائی جانے والی معدنیاتی اشیاء کی کھوج، ساحلی جہاز رانی، معیشت حیوانات پر مبنی سیاحت اور قابل احیاء بحری توانائی وغیرہ کے شعبوں میں امکانات کی تلاش کے کام میں اپنے تعاون کو ممکنہ حد تک فروغ دیں گے جس کا مقصد اس پورے خطے کی مجموعی اور ہمہ گیر ترقی ہوگا۔ ہم اس بات کو تسلیم کرتے ہیں کہ پہاڑی خطوں سے حاصل ہونے والے فوائد ہمہ گیر ترقیات کیلئے لازمی ہیں۔ ہم حیاتیاتی گوناں گونی سمیت پہاڑی علاقوں میں پائے جانے والے معیشت حیوانات کے نظام کے تحفظ کے سلسلے میں اپنی جانب سے زیادہ سے زیادہ کوششیں کرنے کا بھی اعلان کرتے ہیں۔ ہم بی آئی ایم ایس ٹی ای سی اراکین ممالک کے مابین توانائی کے شعبے میں افزوں تعاون کا خیرمقدم کرتے ہیں ۔ ہم چاہیں گے کہ بی آئی ایم ایس ٹی ای سی توانائی مرکز جتنی جلدی ممکن ہو اتنی جلدی کام کرنے لگے اور اس کے لئے فوری اقدامات کیے جانے چاہئیں۔ اس خطے میں توانائی وسائل کے اعلیٰ مضمرات کو خصوصاً قابل تجدید توانائی اور صاف ستھری توانائی وسائل کے مضمرات کو مدنظر رکھتے ہوئے ہم اس بات پر اتفاق کرتے ہیں کہ ہم لوگ باہمی رابطہ کاری اور علاقائی توانائی تجارت کو منظم بنانے کی ضرورت کو مدنظر رکھتے ہوئے ایک جامع منصوبہ برائے توانائی تعاون وضع کیے جانے کیلئے اپنی کوششوں میں تیزی لائیں گے۔ ہم بی آئی ایم ایس ٹی ای سی کی آزادانہ تجارت کے خطے سے متعلق گفت وشنید کے سلسلے میں اس گفت وشنید کو جلد از جلد پایہ تکمیل تک پہنچانے کے تئیں اپناعہد دہراتے ہیں اور تجارتی مذاکراتی کمیٹی (ٹی این سی) اور ورکنگ گروپوں کو ہدایت دیتے ہوئے کہ وہ اپنے متعلقہ معاہدوں کو حتمی شکل دینے کے عمل کو تیز کریں۔ ہم ٹی این سی کو یہ ہدایت بھی دیتے ہیں کہ وہ خدمات اور سرمایہ کاری سے متعلق معاہدوں کے سلسلے میں گفت وشنید کے امرمیں تیزی لائیں۔ ہم تجارتی سہولتوں میں اضافہ کرنے کے لئے ٹھوس اقدامات کرنے پر بھی اتفاق کرتے ہیں۔ ہم انتہائی کم ترقی یافتہ ملکوں کے ساتھ خصوصی اور مختلف قسم کا سلوک اپنانے پر بھی اتفاق کرتے ہیں تاکہ وہ علاقائی معیشت کے ساتھ اپنے آپ کو ہم آہنگ کرسکیں۔ مختلف شعبوں میں پائیدار ترقی کو فروغ دینے کیلئے ہم ایس ایم ای سمیت سبھی شعبوں میں ترقی ، ٹیکنالوجی تک رسائی اور اس کی دستیابی کی ضرورت کو تسلیم کرتے ہیں۔ ہم سری لنکا میں بی آئی ایم ایس ٹی ای سی ٹیکنالوجی منتقلی مرکز کے قیام کے لئے میمورنڈم آف ایسوسی ایشن کو جلد از جلد حتمی شکل دینے کی ہدایت دیتے ہیں۔ ہم عوامی صحت سے متعلق اُمور کے حل کے لئے اجتماعی کوششوں کا سلسلہ جاری رکھنے پر بھی اتفاق کرتے ہیں۔ ہم بی آئی ایم ایس ٹی ای سی کے روایتی دوائیوں اور اس سے متعلق ٹاسک فورس کے نیشنل سینٹر س آف کوآرڈینیشن کے نیٹ ورک کو ہدایت دیتے ہیں کہ وہ اس شعبے میں باہمی تعاون کو مزید وسعت دے۔ ہم پورے خطے میں بہتر افہام وتفہیم اور اعتماد سازی کے تئیں اپنے عزم کا اظہار کرتے ہیں اور رُکن ممالک کے درمیان مختلف سطحوں پر عوام سے عوام کے رابطے کو فروغ دینے کے تئیں اپنی عہد بستگی کا اعادہ کرتے ہیں۔ ہم اس بات پر اطمینان کااظہار کرتے ہیں کہ بی آئی ایم ایس ٹی ای سی نیٹ ورک آف پالیسی تھنک ٹینکس (بی این پی ٹی ٹی) کی دو میٹنگیں ہوچکی ہیں اور ان میٹنگوں میں بی این پی ٹی ٹی کی اس بات کیلئے حوصلہ افزائی کی گئی ہے کہ وہ رُکن ممالک کے حصص داروں کے ساتھ مسلسل صلاح ومشورہ اور پروگرامو ں کا سلسلہ جاری رکھے تاکہ عوام سے عوام کے رابطے کو گہرا بنایا جاسکے۔ ہم اپنے تعلیمی اور تحقیقی اداروں کے درمیان روابط کو وسعت دینے پر اتفاق کرتے ہیں۔ اپنے خطے میں تہذیبی ، تاریخی اور ثقافتی رابطوں کی اہمیت تسلمی کرتے ہوئے ہم سیاحت کی ترقی کے وسیع امکانات کاا عتراف کرتے ہیں اور بی آئی ایم ایس ٹی ای سی ممالک کے درمیان سیاحت کو فروغ دینے کے لئے ٹھوس اقدامات کرنے کے تئیں اپنی خواہش کا اعادہ کرتے ہیں، جس میں مخصوص سیاحتی مراکز اور ایکو۔ ٹورزم کا فروغ بھی شامل ہے۔ خاص طور پر ہم خطے کے اندر بودھ سیاحتی سرکٹ اور ٹمپل ٹورسٹ سرکٹ کے فروغ کی حوصلہ افزائی کرتے ہیں۔ ہم نے بھوٹان میں بی آئی ایم ایس ٹی ای سی کلچرل انڈسٹریز کمیشن اور بی آئی ایم ایس ٹی ای سی کلچرل انڈسٹریز آبزرویٹری کے قیام کے عمل میں تیزی لانے کا فیصلہ کیا ہے۔ یہ ادارے مواصلات اور ثقافتی صنعتوں کے لئے ایک ریپوزیٹری کا کام کریں گے۔ ہم بی آئی ایم ایس ٹی ای سی پوورٹی پلان آف ایکشن کے مؤثر نفاذ کے تئیں اپنی عہد بستگی کا اعادہ کرتے ہیں۔ اس پلان آف ایکشن کو انسداد غریبی سے متعلق بی آئی ایم ایس ٹی ای سی وزارتی میٹنگ میں اپنایا گیا تھا جس کا انعقاد جنوری 2012 میں نیپال میں ہوا تھا ۔ اس سے پلان آف ایکشن کی مارچ 2014 میں میانمار میں منعقدہ تیسرے بی آئی ایم ایس ٹی ای سی سربراہ اجلاس میں توثیق کی گئی تھی۔ ہم ستمبر 2016 سے ڈھاکہ میں بی آئی ایم ایس ٹی ای سی کے مستقل سکریٹریٹ کے کام شروع کرلینے پر اطمینان کا اظہار کرتے ہیں اور سکریٹریٹ کو چلانے میں بنگلہ دیش کی حکومت کے تعاون کی بھی ستائش کرتے ہیں۔ 2017 کو بی آئی ایم ایس ٹی ای سی کے قیام کی بیسویں سالگرہ مانتے ہوئے ہم بی آئی ایم ایس ٹی ای سی سکریٹریٹ کو یہ ہدایت دیتے ہیں کہ وہ اس تنظیم کی بیسویں سالگرہ کا جشن منانے کی مناسبت سے مختلف سرگرمیوں کا منصوبہ بنائے۔ ہم اپنی اتھارٹیز کو بھی ہدایت دیتے ہیں کہ وہ ایسی سرگرمیوں کا انعقاد کریں۔ بی آئی ایم ایس ٹی ای سی کے اندر علاقائی تعاون کی کوششوں کو مؤثر بنانے کے تئیں اپنے عزم کا اعادہ کرتے ہوئے ہم مقررہ سطح پر بی آئی ایم ایس ٹی ای سی میکانزم کی سبھی میٹنگوں کو وقت پراور مستقل طور پر منعقد کیے جانے کے تئیں اپنے عہد پر قائم ہیں۔ ہم بنگلہ دیش ، بھوٹان، میانمار، نیپال، سری لنکا اور تھائی لینڈ کے لیڈران بی آئی ایم ایس ٹی ای سی لیڈروں کو برکس ۔ بی آئی ایم ایس ٹی ای سی آؤٹ ریچ سمٹ میں مدعو کرنے اور سربراہ اجلاس کے دوران عمدہ میزبانی اور شاندار انتظامات کیلئے وزیراعظم نریندر مودی کی پہل کی ستائش کرتے ہیں۔ ہمیں 2017 میں نیپال میں چوتھے بی آئی ایم ایس ٹی ای سی سربراہ اجلاس میں پھر ملنے کا انتظار رہے گا۔ م ن ۔ ۔ع ن۔ U-6258 (Release ID :151717)